Twee doodgeskiet tydens rooftogTwee mense is doodgeskiet tydens ŉ rooftog in Nelspruit, Mpumalanga. Brig. Selvy Mohlala, woordvoerder van die polisie, sê twee gewapende mans het vroeg Sondagoggend ŉ vulstasie in Hazyview beroof. Selvy sê die twee mans het die vulstasie binnegestorm en werknemers en klante met vuurwapens aangehou. ŉ 32-jarige kassier en ŉ 62-jarige klant is tydens die rooftog doodgeskiet. Die rowers het met ŉ onbekende bedrag kontant en selfone gevlug. Niemand is nog in hegtenis geneem in verband met die voorval nie.